User:Vinodani

අප සියලු දෙනා අවුරුදු 18 ඉක්මවීනේ පසු කිසියම් හෝ වෘත්තීයක නියැලෙනු ලබන්නෝ වන්නෙමු. අප ජීවිතයේ එදිනෙදා අවශ්‍යතා සපුරාගැනීම සදහා අප රැකියාවක නිරතවිය යුතුය. අප බොහෝමයක් දෙනා වැඩකරන වැඩ පරිසරය තුළ රසායනික හා ජීව විද්‍යාත්මක උවදුරු දැකගත හැකිය. මෙම උවදුරුවලින් වැලකීමට නම් අප හට ඒ පිළිබද මනා දැනුමක් තිබිය යුතුය. එමෙන්ම ඒ පිළිබද පුහුණුවක් ලබාතිබිය යුතුය. එය අපගේ ජීවිතයේ යහපැවැත්මට මෙන්ම අනාගත පරපුර උදෙසා ඉතා වැදගත් යහපත් අංගයක් ලෙස පෙන්වා දීම අතිශය වැදගත්ය.

අප වැඩකරන පරිසරයේ මෙම අහිතකර සාධක ඉවත් කිරීම සදහා වන පාරිසරික කළමනාකරණ ක්‍ර‍මවේදයන් නිර්මාණය කළ යුතුය. ඒ පිළිබද මනා දැනුමක් තිබේන විශේෂඥයන් පිරිසක් සිටිය යුතුය. සේවා ස්ථානයේ ගුණාත්මක භාවය නගා සිටුවීමට නම් වෘත්තීය සෞඛ්‍ය පිළිබද මනා අවබෝධයෙන් කටයුතු කළ යුතුය. සේවා ස්ථානයක රෝගාබාධ හෝ අනතුරැවලට ලක්වන ප්‍ර‍මාණය අඩුවන තරමට සේවා ස්ථානයේ ගුණාත්මකභාය ඉහළ යනු ඇත. කෙසේ වෙතත් වර්තමානය තුළ ද ශ්‍රී ලංකාව තුළ පෞද්ගලික ආරක්ෂක ක්‍ර‍මවේදයන් භාවිත නොකරන වැඩබිම් අපට එදිනෙදා ගමනාගමනයේ දී දැකිය හැක. කෙසේ නමුත් ඔවුන් ඒ පිළිබදව නිරන්තරයෙන් අවධානය යොමුකරන නිලධාරියෙකු එම ස්ථානයේ රැදෙන්නෙනම් අනාරක්ෂතව වැඩකරන සේවකයන්ගේ ආරක්ෂාව වඩාත් තහතවුරැ වනු ඇත. එවැනි අනාරක්ෂිත අවස්ථාවන්හි දී පුද්ගලික ආකර්ෂක උපකරණ භාවිත කර කාර්යයන් මනා කළමනාකාරීත්ව ප්‍රවේශයකින් සිදුවන්නෙම් කම්කරැවන්ගේ ආරක්ෂාව හා සෞඛ්‍ය සුරක්ෂිතවනු ඇත.

මෑත කාලීනව අපට දැකිය හැක්කේ කාර්මික සංවර්ධනයත් සමග ස්වයංක්‍රීකරණය වූ වැඩපලවල්ය. නමුත් කෙසේ දියුණු තත්ත්වයට පත් වුවත් කර්මාන්තයන්හි සේවයේ යෙදීමට මිනිස් ශ්‍ර‍මය තවමත් අත්‍යඅවශ්‍ය සාධකයක් වී ඇත. කෙසේ සංවර්ධනයට පත් වූවත් කාර්මිකරණයට ලක් ව පැවතීයත් සියලු ශ්‍ර‍මිකයන්ගේ පෞද්ගලික ආරක්ෂාව සැපයීය යුතුය. එසේ ආරක්ෂාව සැපයීම සිදු නොකළහොත් දැඩි ශබ්දය ඇති ස්ථානයන්හි සේවයේ නියුතු සේවකයන්හට ශ්‍ර‍වණ අබාධ ඇති වියක හැක. අප රටේ බොහෝමයක් වැඩකරන ජනතාව සේවයේ යෙදෙනුයේ විවිධාකාරී වූ උපකරණ භාවිත කරන වැඩබිම් තුළය. එමගින් හටනගින ශබ්දය දීර්ඝ කාලීනව ශ්‍ර‍වන ගත වීම නිසාවෙන් ඔවුන්ගේ කන් ඇසීම දුර්වලතාවයට පත්ව ඇති බව දැකගත හැකිය. එවැනි කර්මානත ශාලාවන්හි සේවයේ යෙදෙන සේවකයන් හට ඔවුන්ගේ හාම්පුතුන් විසින් ඔවුන්ට පෞද්ගලික ආරක්ෂක උපකරණ සලසා දිය යුතුය.

මේන විට ලෝකයේ දියුණුවත් සමග පෞද්ගලික ආරක්ෂක උපකරණ ඉතා දියුණු තත්ත්වයේ පවති. සෑම කර්මාන්ත ශාලාවකම වෛද්‍යකදවුරු පවත්වනු ලබන වෛද්‍යවරුන් එම සේවකයන් දැනුවත් කරනුයේ පෞද්ගලික ආරක්ෂක උපකරණ භාවිත කරන ලෙසයි. සාක්ෂරතාවය ශ්‍රී ලංකාව තුළ ඉහලින් පවතින රටක් වුවත් ශ්‍රී ලංකාව තුළ දක්නට ලැබෙනුයේ තවත් අඩු වශයෙන් තම ආරක්ෂාව පිළිබද නොසිතන පිරිස් ද සිිටින බවයි. නැතහොත් ඔවුනට උපකරණ තිබිය දී භාවිත කිරීම පිළිබද දැනුමක් නොමැති වීම හෝ භාවිත නොකිරීමේ අතුරු ප්‍ර‍තිඵල නොදන්නා ක්‍ර‍ම විය හැක. ඒ අනුව මට හැකි යනුයේ පෞද්ගලික ආරක්ෂක උපකරණ භාවිත කිරීම පිළිබද අප සමාජය තුළ පෙරළියක් ඇතිකළ යුතුය යන්නය.

වෘත්තීය හා සෞඛ්‍ය සදහා වැදගත්වන සෑම අයෙක්ම තමාගේ සෑම ඉන්ද්‍රියක්ම ආරක්ෂාකිරීම සදහා ඒයටම විශේෂිත වූ උපකරණ භාවිත කළ යුතුය. ශාරීරයේ සෑම කොටසක්ම ආවරණය වන පරිදි ආරක්ෂාකිරීමට අපට නොහැකි වූවත් විශේෂයෙන්ම හිස ආවරණ, ඇස් සහ මුහුණු ආරක්ෂක උපකරණ භාවිතය, ශ්වසන ආරක්ෂක උපකරණ භාවිතය, කන් ශබ්දයෙන් ආරක්ෂා කිරීමට අවශ්‍ය උපකරණ භාවිත කිරීම අත්‍යඅවශ්‍ය සාධකයක් වේ. අප සෑම අයෙක්ම තම තමන්ගේ රැකියාවට සුදුසු පුද්ගලික ආකර්ෂන උපකරණ භාවිත කර වෘත්තීය අනතුරු සිදුවන ප්‍ර‍මාණය අවම කරමු.

විනෝදනී ජයවර්ධන ජාතික වෘත්තීය සුරක්ෂිතතා හා සෞඛ්‍ය ආයතනය.